**Nagy György**

Nagy György ([Szászsebes](https://hu.wikipedia.org/wiki/Sz%C3%A1szsebes), [1879](https://hu.wikipedia.org/wiki/1879). [november 5.](https://hu.wikipedia.org/wiki/November_5.) – [Budapest](https://hu.wikipedia.org/wiki/Budapest), [1923](https://hu.wikipedia.org/wiki/1923). [március 29.](https://hu.wikipedia.org/wiki/M%C3%A1rcius_29.)) szakíró, költő, újságíró, ügyvéd, országgyűlési képviselő, politikus, a magyar köztársaságért vívott küzdelem egyik vezéralakja.



Életpályája

Egyetemi tanulmányait [Kolozsváron](https://hu.wikipedia.org/wiki/Kolozsv%C3%A1r) és [Budapesten](https://hu.wikipedia.org/wiki/Budapest) végezte el. 1901-ben doktorált. 1902-1908 között a [Székely Újság](https://hu.wikipedia.org/wiki/Sz%C3%A9kely_%C3%9Ajs%C3%A1g) főmunkatársa volt. 1906-1910 között országgyűlési képviselőként dolgozott. 1910-ben [Hódmezővásárhelyen](https://hu.wikipedia.org/wiki/H%C3%B3dmez%C5%91v%C3%A1s%C3%A1rhely) ügyvédi irodát nyitott. 1911-1913 között alapító tagja volt az [Országos Köztársasági Pártnak](https://hu.wikipedia.org/w/index.php?title=Orsz%C3%A1gos_K%C3%B6zt%C3%A1rsas%C3%A1gi_P%C3%A1rt&action=edit&redlink=1). [1918](https://hu.wikipedia.org/wiki/1918). [november 16](https://hu.wikipedia.org/wiki/November_16.)-án ő olvasta fel a köztársaság kikiáltásáról szóló nyilatkozatot az [Országházban](https://hu.wikipedia.org/wiki/Orsz%C3%A1gh%C3%A1z). 1922-ben betegen, vakon [Károlyi Mihály](https://hu.wikipedia.org/wiki/K%C3%A1rolyi_Mih%C3%A1ly_(minisztereln%C3%B6k)) ügyvédje volt. 1993-ban [Hódmezővásárhely](https://hu.wikipedia.org/wiki/H%C3%B3dmez%C5%91v%C3%A1s%C3%A1rhely) posztumusz díszpolgárává választotta.

Művei

* Céltalanul (versek, 1898)
* Tavasz nélkül (versek, 1899)
* Száraz ágak (versek, 1900)
* Házassági válóperekben követendő eljárás (1915)
* Holtnak nyilvánítási eljárás (1915)

Forrás: https://hu.wikipedia.org/wiki/Nagy\_Gyögy\_(politikus)